**Doložka vybraných vplyvov**

|  |  |
| --- | --- |
| **1.  Základné údaje** | |
| **Názov materiálu** | |
| Nariadenie vlády Slovenskej republiky, ktorým sa vyhlasujú prírodné rezervácie Pralesy Slovenska | |
| **Predkladateľ (a spolupredkladateľ)** | |
| Ministerstvo životného prostredia Slovenskej republiky | |
| **Charakter predkladaného materiálu** |   Materiál nelegislatívnej povahy |
|   Materiál legislatívnej povahy |
|   Transpozícia práva EÚ |
|  | |
| **Termín začiatku a ukončenia PPK** | Začiatok:    31.5.2021 Ukončenie: 14.6.2021 |
| **Predpokladaný termín predloženia na MPK\*** | jún 2021 |
| **Predpokladaný termín predloženia na Rokovanie vlády   SR\*** | september 2021 |

|  |
| --- |
| **2.  Definícia problému** |
| Spolu 76 lokalitám, ktoré budú vyhlásené ako prírodné rezervácie Pralesy Slovenska (ďalej ako „PR Pralesy Slovenska“) a predstavujú najvzácnejšie, doteraz nedostatočne chránené lesné ekosystémy, sa zabezpečí právna ochrana. Tieto zvyšky zachovalých pralesov, pralesových zvyškov a na ne nadväzujúcich zachovalých prirodzených lesov majú nenahraditeľný význam z hľadiska ochrany biodiverzity, ale aj širšieho kultúrno-spoločenského pohľadu. |
| **3.  Ciele a výsledný stav** |
| Účelom vyhlásenia PR Pralesy Slovenska je zabezpečenie ochrany prirodzených procesov a umožnenie prirodzeného vývoja prírodných spoločenstiev nachádzajúcich sa na jej území, ako aj zabezpečenie priaznivého stavu predmetov ochrany PR Pralesy Slovenska, ktorými sú biotopy európskeho a národného významu. |
| **4.  Dotknuté subjekty** |
| Správcovia majetku štátu LESY SR, štátny podnik a Slovenský pozemkový fond (na výmere 2 ha), nájomcovia dotknutých pozemkov, obce, záujmové združenia, dotknuté orgány štátnej správy, vrátane dotknutých organizácií v ich zriaďovacej pôsobnosti, verejnosť. |
| **5.  Alternatívne riešenia** |
| Alternatívne riešenie sa týka celkovo vyhlásenia/nevyhlásenia PR Pralesy Slovenska. Vyhlásením PR Pralesy Slovenska sa za chránené územie vyhlásia doteraz nedostatočne chránené pralesy a prírodné lesy Slovenska spolu na 76 lokalitách v rôznych častiach Slovenska s celkovou výmerou 6 462,42 ha. Návrh na vyhlásenie PR Pralesy Slovenska je výsledkom trojročnej spolupráce viacerých mimovládnych organizácií a štátnych inštitúcií, konkrétne Štátnej ochrany prírody Slovenskej republiky, občianskych združení (OZ) Prales a OZ WWF Slovensko, LESOV SR, š. p., ako aj Ministerstva pôdohospodárstva a rozvoja vidieka Slovenskej republiky a Ministerstva životného prostredia Slovenskej republiky (MŽP SR). |
| **6.  Vykonávacie predpisy** |
| Predpokladá sa prijatie/zmena vykonávacích predpisov?                             Áno              Nie |
| **7.  Transpozícia práva EÚ** |
|  |
| **8.  Preskúmanie účelnosti\*\*** |
|  |

\* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky.

\*\* nepovinné

|  |  |  |  |
| --- | --- | --- | --- |
| **9.   Vplyvy navrhovaného materiálu** | | | |
| **Vplyvy na rozpočet verejnej správy**     z toho rozpočtovo zabezpečené vplyvy |      Pozitívne |      Žiadne |    Negatívne |
|      Áno |      Nie |    Čiastočne |
| **Vplyvy na podnikateľské prostredie**     z toho vplyvy na MSP |      Pozitívne |      Žiadne |    Negatívne |
|      Pozitívne |      Žiadne |    Negatívne |
| **Sociálne vplyvy** |      Pozitívne |      Žiadne |    Negatívne |
| **Vplyvy na životné prostredie** |      Pozitívne |      Žiadne |    Negatívne |
| **Vplyvy na informatizáciu** |      Pozitívne |      Žiadne |    Negatívne |
| **Vplyvy na služby pre občana z toho**     vplyvy služieb verejnej správy na občana     vplyvy na procesy služieb vo verejnej     správe |      Pozitívne |      Žiadne |    Negatívne |
|      Pozitívne |      Žiadne |    Negatívne |
| **Vplyvy na manželstvo, rodičovstvo a rodinu** |      Pozitívne |      Žiadne |    Negatívne |

|  |
| --- |
| **10.  Poznámky** |
| Celé územie PR Pralesy Slovenska je vo vlastníctve štátu a, s výnimkou 2 ha, v správe LESOV SR, š. p. Od 1. januára 2020 je podľa § 61e zákona č. 543/2002 Z. z. o ochrane prírody a krajiny v znení neskorších predpisov oprávnený na uplatnenie nároku na finančnú náhradu aj správca pozemku, ak je vlastníkom pozemku štát. Na pozemkoch v správe Slovenského pozemkového fondu sa vzhľadom na malú výmeru a aj druh pozemkov nepredpokladá potreba finančných prostriedkov na vyplatenie finančnej náhrady. Dotknuté pozemky sú už v súčasnosti v 2. a 3 stupni ochrany s výnimkou výmery 124 ha v 4. stupni a výmery 275 ha v 1. stupni ochrany.  Výpočet finančnej náhrady na ostatných pozemkoch sa stanovuje podľa výpočtu znalca v odbore lesníctvo, odvetví odhad hodnoty lesov. Pre výpočet priemernej sumy je možné vychádzať z metodiky podľa údajov z Výročnej správy Lesov SR za rok 2019 na základe údajov o celkovo obhospodarovanej výmere LESOV SR, š. p. o priemernej ťažbe a priemerného speňaženia, ako aj nákladov pestovnej i ťažbovej činnosti. Takto bola vyčíslená suma priemerného ušlého zisku vo výške 82,87 EUR/ha. V prípade, že by nárok na náhradu vznikol a bol by uplatnený na celú výmeru PR Pralesy Slovenska, bol by tento odhad 535 541  EUR/rok/na celú výmeru PR Pralesy Slovenska.  Odhad úbytku na daniach pre obce po prekategorizovaní lesov na vyše 120 ha (z lesov hospodárskych) je cca 860 EUR/rok, keďže 98 % navrhovaných lokalít PR Pralesy Slovenska je už v súčasnosti na území lesov zaradených do kategórie ochranných lesov a lesov osobitného určenia.  Priamy zánik pracovných miest prichádza do úvahy u obhospodarovateľa lesov – LESY SR, š. p., keďže z celkovej výmery PR Pralesy Slovenska predstavuje približne 0,7 % výmery obhospodarovaných lesných pozemkov štátneho podniku LESY SR. Nepredpokladáme, že by vyhlásenie PR Pralesy Slovenska viedlo k zániku pracovných miest z nasledovných dôvodov:   * lesné pozemky, ktoré sú zahrnuté do PR Pralesy Slovenska, sú rozmiestnené v rámci Slovenska, nie sú sústredené do jednej oblasti jedného lesného závodu, * vo výmerou najväčších lokalitách (napr. Bystrá dolina) sa už v súčasnosti nevykonávajú lesohospodárske činnosti. Vyhlásením PR Pralesy Slovenska teda nedôjde k zmene, ani zníženiu intenzity výroby, ktorá by znamenala zánik pracovných miest, * lesné pozemky zostávajú naďalej v správe štátneho podniku LESY SR, napr. potreba odborného lesného hospodára ostáva zachovaná, prípadná zmena sa predpokladá v prípade schválenia návrhu skupiny poslancov Národnej rady Slovenskej republiky č. 591 z 28. mája 2021 na vydanie zákona, ktorým sa mení a dopĺňa zákon č. 543/2002 Z. z. o ochrane prírody a krajiny v znení neskorších predpisov a ktorým sa menia a dopĺňajú niektoré zákony, v zmysle ktorej by 69.76 % z navrhovaných PR bolo v správe organizácie ochrany prírody, ktorá by následne nežiadala náhradu za obmedzenie bežného obhospodarovania (dopad na rozpočet verejnej správy sa zníži o 373 603 EUR), * väčšina prác je vykonávaná v rámci štátneho podniku LESY SR dodávateľsky, ani zníženie intenzity výroby v jednotlivých lokalitách nebude mať vplyv na zánik robotníckych profesií v rámci štátneho podniku. Vplyv na externých dodávateľov je uvedený nižšie, * dopad bude v súvislosti s plánovaným prehodnocovaním chránených území, kde je možné očakávať výraznejší plošný nárast plôch vylúčených z bežného obhospodarovania v rámci jednotlivých organizačných útvarov. |
| **11.  Kontakt na spracovateľa** |
| Mgr. Ján Drotár, odbor ochrany prírody, sekcia ochrany prírody a biodiverzity MŽP SR (jan.drotar@enviro.gov.sk). |
| **12.  Zdroje** |
| Projekt ochrany na vyhlásenie PR Pralesy Slovenska. |
| **13.  Stanovisko Komisie pre posudzovanie vybraných vplyvov z PPK** |
| Komisia pre posudzovanie vybraných vplyvov listom č. 090/2021 zo 14. júna 2021 zaslala súhlasné stanovisko a neuplatnila žiadne pripomienky alebo odporúčania. |